หนูมีโรคประจำตัวคือหืดหอบเเล้วเป็นไซนัสด้วยคือหนูปวดหัวไซนัสมากคะแล้วอยู่ดีๆมีไข้ต่ำปวดเมื่อยตามตัวนอนไม่หลับพอนอนจะปวดหัวมากๆเลยคะเดี๋ยวหนาวเดี๋ยวร้อนแล้วก็จุกหน้าอกปวดท้องน้อยเป็นระยะสั้นๆด้วยคะ
สวัสดีค่ะ โรคไซนัสอักเสบ คือการอักเสบของโพรงอากาศไซนัส ซึ่งไซนัสเป็นโพรงอากาศที่อยู่ตามจมูกและใบหน้าและตรงระหว่างตา ถ้ามีการอักเสบจะทำให้มีอาการปวดตามใบหน้า คัดจมูก มีไข้และมีน้ำมูกไหลลงคอได้ รักษาด้วยการรับประทานยาฆ่าเชื้อ 5-7 วันตามแพทย์สั่งและรักษาตามอาการอื่นๆที่มีร่วมกับล้างจมูกถ้ามีน้ำมูกค้างมากๆการดูแลตัวเองเบื้องต้น รับประทานยาลดไข้และยาแก้ปวดเพื่อบรรเทาอาการ ดื่มน้ำมากๆ รับประทานยาแก้ไอ นอนหลับพักผ่อน ถ้ามีน้ำมูกหรือคัดจมูกมาก สามารถล้างจมูกร่วมกับรับประทานยาลดอาการคัดจมูกได้ หลีกเลี่ยงที่ที่มีฝุ่นมากหรืออากาศเย็นจัดหากปวดตามใบหน้ามาก ไข้สูง น้ำมูกเขียวข้น อาจเป็นไซนัสที่อักเสบขึ้นมาเฉียบพลัน อาจต้องพบแพทย์เพื่อตรวจร่างกายยืนยันและได้รับยาฆ่าเชื้อที่เหมาะสมค่ะ